3.apríla 2017

**Miroslav Potoč nový generálny riaditeľ Skanska SK a.s.**

**Spoločnosť Skanska na Slovensku i v Českej republike zmenila organizačnú štruktúru a svoje podnikanie v rámci obchodnej česko-slovenskej jednotky usporiadala do troch základných divízii: Čechy, Morava a Slovensko. Pokračuje tým v stratégii regionalizácie, s cieľom byť efektívnejšia a zrozumiteľnejšia   
pre zákazníkov.**

**Novým generálnym riaditeľom, predsedom predstavenstva Skanska SK a výkonným riaditeľom divízie Slovensko sa s účinnosťou od 1.apríla 2017 stal Miroslav Potoč.**

Cieľom zmeny organizačnej štruktúry je, aby Skanska vo všetkých troch divíziách, na Slovensku i v Českej republike, ponúkala efektívne všetky kompetencie dopravného i pozemného staviteľstva, špecializované technologické dodávky i dodávky materiálu.

**Magdaléna Dobišová** i naďalej zostáva v štruktúrach Skanska SK v pozícii Správny riaditeľ a podpredseda predstavenstva. Okrem toho bude svoje pracovné aktivity smerovať naprieč stredoeurópskym regiónom Skanska (ČR,SR, RU, HU ) a aktívne rozvíjať témy etika, diverzita a inklúzia v pozícii Chief Officer Ethics, D&I.

**Ing. Miroslav Potoč** vyštudoval Stavebnú fakultu, odbor Pozemné stavby   
na Vysokej škole technickej Košiciach. Do spoločnosti Skanska nastúpil v roku 2003 a počas svojho pôsobenia v Skanska zastával rôzne riadiace a manažerské pozície.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kontakt:**

Mária Halašková, špecialista komunikácie Skanska SK

tel: +421 902 986 795

email: [maria.halaskova@skanska.sk](mailto:maria.halaskova@skanska.sk)

*Tlačové správy nájdete v* [*archíve*](http://www.skanska.sk/sk/Novinky-Media/Archiv-tlaovych-sprav/?y=2016)*.*